  Майя Бывальцева Тудвулы дасяськон улсын Удмуртиын 6-тӥ тулыспалысен тыметъёсысь вуэз лэзёзы. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Удмурт Элькунысь Инкуазь узырлыкъя но инкуазез утёнъя министерстволэн сётэтъёсызъя тудвулы дасяськон улсын 2019-тӥ арын 6-тӥ тулыспалысен 25-тӥ южтолэзёзь Иж, Вотка, Камбарка но Пудем тыметъёсысь вуэз лэзёзы. Со вакытэ ву уй-нуналаз 1-3 сантиметрлы усёз Россиысь МЧС-лэн элькунъя валтӥсь управлениезлэн пресс-службаезТа ужрад лымы шунаку тулыс ву тудӟон дыръя тыметъёс ярдуръёсысьтызы медаз потэ шуыса лэсьтӥське. Вуэз лэзьыку йӧ пилиськылыны но пуксьыны быгатоз, соин ик тыметъёсысь йӧ вылэ потанлэсь возиськыны ӵекто.  Тегъёс: Мерлык Ижкар МЧС Удмуртия тудву тымет инкуазь  